-Եվ դու այդ ատելի մարդու թիմում ես,-Վանուհու շրթունքները ծռմռվեցին:-Ուզում ես իմ կարծի՞քն իմանալ՝ հրաժարվիր: Տղամարդը երկու դերում է ընդունելի՝ եթե իշխանություն է կամ ընդդիմություն: Ծպտված տղամարդը անսեռ մսակույտ է, թնդանոթի միս, որին մի օր կրակելու են իրենց ընտրած թիրախի ուղղությամբ ու անմիջապես մոռանալու: Ամոթ է, քեզ չի վայելում, գործելու ես՝ գործիր բացահայտ: Ես ուրիշ Արսեն չեմ ընդունելու: